钦定古今图书集成/明伦汇编/闺媛典/第334卷 > 杨敬小女
## 钦定古今图书集成/明伦汇编/闺媛典/第334卷 > 杨敬小女

按《酉阳杂俎寺塔记》：“宣阳坊奉慈寺，开元中虢国夫
人宅。安禄山伪署百官，以田干真为京兆尹，取此宅
府。后为郭暧驸马宅。今上即位之初，太皇太后为昇
平公主追福，奏置奉慈寺，赐钱二十万，绣帧三车。抽
左街十寺，僧四十人居之。有僧惟则，以七宝木摹阿
育王舍利塔，自明州负来。寺成后二年，司农少卿杨”
敬之小女，年十三，以六韵诗题此寺，自称关西孔子
二十七代孙，字德麟。警句云：“日月金轮动，旃檀碧树
秋。塔分鸿雁翅，钟挂凤凰楼。”因见敕赐衣。